कुछ महिलाओं को अक्सर पेट के निचले हिस्से में दर्द की शिकायत रहती है। पीरियड्स के दौरान अथवा ऑफिस में ज्यादा समय तक बैठ कर कार्य करने पर यह शिकायत और भी बढ़ जाती है। यदि आपको दर्द की यह समस्या 6 माह से ज्यादा समय तक बनी रहती है तो यह पेल्विक कंजेशन सिंड्रोम यानी PCS हो सकता है। इस पर तुरंत डॉक्‍टर से सलाह लेनी चाहिए। आश्‍चर्यजनक है कि भारत की हर तीसरी महिला इस समस्या की शिकार है। इसके बावजदू वे इसके प्रति लापरवाह रहती हैं।